**Kalij hlorid** je so kalija i hlorovodonične kiseline. Hemijska formula mu je KCl. U čistom obliku je bez mirisa. Ima bijele ili bezbojne kristale, sa kristalnom strukturom koja se lahko cijepa u tri smijera. Kristali kalij hlorida imaju kubičnu plošno centriranu strukturu. U svakodnevnom životu poznat je pod imenom *potaša* (engl. *potash*). U nečistom, industrijskom obliku njegova boja može varirati od ružičaste, crvene do bijele zavisno od procesa njegovog dobijanja. Bijela *potaša*, često nazvana *rastvorljiva potaša* se uglavnom koristi za proizvodnju tekućih umjetnih gnojiva. KCl se koristi u medicini, naučnim aplikacijama, preradi hrane te pri izvršenjima smrtnih kazni putem otrovnih injekcija. U prirodi se pojavljuje u formi minerala silvita a u kombinaciji sa natrij hloridom kao silvinit.

Hemijske osobine
----------------

Kalij hlorid stupa u reakcije kao izvor hloridnih iona. Kao i mnogi rastvorljivi ionski hloridi, on će istisnuti nerastvorljive hloridne soli kada se doda u rastvor odgovarajućeg metalnog iona:

KCl(l) + AgNO3(l) → AgCl(č) + KNO3(l)
Iako je kalij više elektropozitivan od natrija, KCl se može redukovati do metala putem reakcije sa elementarnim natrijom pri 850 °C pošto se kalij odvaja putem destilacije (vidi: *Le Chatelierov princip*)

KCl(l) + Na(l) ⇌ NaCl(l) + K(g)
Ovo je glavni metod proizvodnje elementarnog kalija. Elektroliza (koja se koristi za natrij) ne uspjeva zbog visoke rastvorljivosti kalija u istopljenom kalij hloridu. Kao i kod mnogih drugih spojeva koji sadrže kalij, KCl u prahu daje ljubičasti plamen pri sagorijevanju.

Proizvodnja
-----------

Kalij hlorid se u prirodi javlja kao mineral silvit, te može biti dobiven iz silvinita. Također, može biti ekstraktovan iz slane vode i putem kristalizacije iz rastvora ili elektrostatičkog razdvajanja pogodnih minerala. On je sporedni proizvod u industriji nitratne kiseline od kalijum nitrata i hlorovodonične kiseline.

Upotreba
--------

Najveći dio svjetske proizvodnje kalij hlorida se upotrebljava u industriji umjetnih gnjojiva, pošto rast većine biljaka ovisi o količini raspoloživog kalijuma u zemljištu. Kao hemikalija, koristi se u dobijanju kalij hidroksida i metalnog kalijuma. Također se koristi u medicini, u naučnim aplikacijama, preradi prehrambenih namirnica te kao zamjena za kuhinjsku so (ukoliko se iz nekog razloga treba izbjegavati natrij). Pri izvršavanju smrtnih kazni, kalij hlorid se upotrebljava putem smrtonosne injekcije. U mnogim aplikacijama zamjenjuje natrijum hlorid, kao alternativni omekšivač vode te u vodenom rastvoru u aplikacijama oko nafte i gasa.

Kalij hlorid je koristan izvor beta zračenja. Služi za kalibraciju opreme za mjerenje radijacije jer prirodni kalij sadrži 0,0118% izotopa 40K. Iz jednog kilograma KCl dobija se 16.350 bekerela radijacije, od toga 89,28% beta-zračenja i 10,72% gama-zračenja sa ukupno 1,46083 MeV.

Biološke i medicinske karakteristike
------------------------------------

Kalij je od životne važnosti ljudskom organizmu a oralno uzimanje kalij hlorida je uobičajen način unošenja kalija u organizam. Na sličan način moguće ga je unositi putem intravenoznih injekcija, naravno u dozama mnogo manjim nego što se koristi u smrtonosnim injekcijama. Može se koristiti kao supstituent kuhinjske soli u ishrani ali zbog svog slabog, gorkog neslanog okusa većinom se miješa sa običnom soli radi ublažavanja neprijatnog okusa.

U medicini se koristi u tretmanu hipokalemije i stanja prouzrokovanih njom, zatim tretmanu trovanja digitalisom i kao izvor elektrolita. Neka od njegovih trgovačkih imena su: K-Dur, Klor-Con, Micro-K i Kaon Cl. Popratni efekti mogu uključivati gastrointestinalne poremećaje (poremećaji probavnog trakta), uključujući povraćanje i mučninu, dijareju i unutrašnje krvarenje. Prekomjerne doze mogu izazvati hiperkalemije što dovodi do blokiranja kontrakcija srca, fibrilacije, artimije i skleroze.

Otrovnost
---------

Oralno, otrovan je u prekomjernim dozama: LD50 (smrtonosna doza koja dovodi do smrti kod 50% ispitanih jedinki (obično kod testova na pacovima)) iznosi oko 2500 mg/kg tjelesne mase, što znači da osoba od 75 kg mora konzumirati oko 190 g. Obična kuhinjska so u ovim količinama je u jednakoj mjeri otrovna. Intravenozno, smrtonosna doza iznosi oko 100 mg/kg, no značajniji su efekti na srčani mišić, u visokim dozama može uzrokovati zaustavljanje rada srca i brzu smrt. Iz tog razloga, prekomjerna doza kalijum hlorida se koristi za zaustavljanje rada srca kod izvršavanja smrtnih kazni.

Literatura
----------

* *Handbook of Chemistry and Physics*, 71. izd. CRC Press, Ann Arbor, Michigan, 1990
* N. N. Greenwood, A. Earnshaw: *Chemistry of the Elements*, Pergamon Press, 1984, ISBN 0-08-022057-6

Vanjske veze
------------


|  |  |
| --- | --- |
|  | ***Portal Hemija***  |


***Kalijum hlorid*** na Wikimedijinoj ostavi

  


| * p
* r
* u
Jedinjenja kalijuma |
| --- |
| KBr **•**  KBrO3 **•**  KCN **•**  KCNO **•**  KCl **•**  KClO3 **•**  KClO4 **•**  KF **•**  KH **•**  KHCO2 **•**  KHCO3 **•**  KHF2 **•**  KHSO3 **•**  KHSO4 **•**  KH2AsO4 **•**  KI **•** I2KI **•**  KIO3 **•**  KIO4 **•**  KMnO4 **•**  KN3 **•**  KNO2 **•**  KNO3 **•**  KOCN **•**  KOH **•**  KO2 **•**  KPF6 **•**  KSCN **•**  K2CO3 **•**  K2CrO4 **•**  K2Cr2O7 **•**  K2FeO4 **•**  K2MnO4 **•**  K2O **•**  K2O2 **•**  K2PtCl4 **•**  K2PtCl6 **•**  K2S **•**  K2SO3 **•**  K2SO4 **•**  K2SO5 **•**  K2S2O5 **•**  K2S2O7 **•**  K2S2O8 **•**  K2SiO3 **•**  K3[Fe(CN)6] **•**  K3[Fe(C2O4)3] **•**  K4[Fe(CN)6] **•**  K3PO4 **•**  K4MnO4 **•**  K4Mo2Cl8 |

| * p
* r
* u
Mineralni suplementi (A12) |
| --- |
| Kalcijum | Kalcijum fosfat •  Kalcijum glubionat •  Kalcijum glukonat# •  Kalcijum karbonat •  Kalcijum laktat •  Kalcijum laktat glukonat •  Kalcijum hlorid •  Kalcijum glicerilfosfat •  Kalcijum citrat •  Kalcijum citrat lizin kompleks •  Kalcijum glukoheptonat •  Kalcijum pangamat |
| Kalijum | Kalijum hlorid •  Kalijum citrat •  Kalijum bitartrat •  Kalijum bikarbonat •  Kalijum glukonat |
| Natrijum | Natrijum hlorid •  Natrijum sulfat |
| Cink | Cink sulfat •  Cink glukonat •  Cink proteinat |
| Magnezijum | Magnezijum hlorid •  Magnezijum sulfat •  Magnezijum glukonat •  Magnezijum citrat •  Magnezijum aspartat •  Magnezijum laktat •  Magnezijum levulinat •  Magnezijum pidolat •  Magnezijum orotat •  Magnezijum oksid |
| Fluorid | Natrijum fluorid# •  Natrijum monofluorofosfat |
| Selen | Natrijum selenat •  Natrijum selenit |
| #WHO-EM. ‡Povučeni sa tržišta. Kliničko ispitivanje: †Faza III. §Nikad do faze III |
| 

|  |  |  |  |  |
| --- | --- | --- | --- | --- |
| 

|  |  |  |  |
| --- | --- | --- | --- |
| 
M: NUT
 | 
cof, enz, met
 | 
noco, nuvi, pmr/epon
 | 
lek (A8/11/12)
 |

 |

 |